अँजिओप्लास्टी झाल्यावर लीलावती रुग्णालयातून त्यांना आज डिस्चार्ज मिळाला. त्यावेळी पत्रकारांशी बोलताना त्यांनी हा निर्धार व्यक्त केला आहे.  

शिवसेनेनं काँग्रेस आणि राष्ट्रवादी काँग्रेसबरोबर वाटाघाटी सुरू केल्यानंतर संजय राऊतांनी केलेलं हे वक्तव्य महत्त्वाचं मानलं जात आहे.  

Twitter पोस्ट समाप्त, 1

"संजय राऊत त्यांच्या भूमिकेचा पुनरुच्चार करत आहेत. भाजप असो किंवा राष्ट्रवादी काँग्रेस असो आमची भूमिका कायम आहे. आम्ही आमच्या भूमिकेवर ठाम आहोत. मुख्यमंत्रिपदाच्या मागणीवरून त्यांचं भाजपशी फिस्कटलं होतं, त्यामुळे आता सुद्धा ते दोन्ही काँग्रेसशी वाटाघाटी करताना ठाम आहेत. हेच सांगण्याचा प्रयत्न ते करत आहेत," असं फ्री प्रेस जर्नलचे राजकीय संपादक प्रमोद चुंचूवार यांनी बीबीसी मराठीशी बोलताना सांगितलं आहे.    

"शिवसेना आणि राष्ट्रवादी काँग्रेसच्या जागांमध्ये फक्त 2 जागांचा फरक आहे. त्यामुळे अडिच वर्षांच्या मुख्यमंत्रिपदावर राष्ट्रवादी आणि शिवसेनेमध्ये एकमत होऊ शकतं," असंही चुंचूवार यांना वाटतं.    

राजकीय विश्लेषक संजय जोग यांच्या मते संजय राऊत यांचं हे वक्तव्य भाजपला इशारा आहे.

"शिवसेनेनं काँग्रेस-राष्ट्रवादी काँग्रेसशी चर्चा सुरू केली आहे. आता शिवसेनेच्या नेत्यांची आघाडीच्या नेत्यांशी चर्चा सुरू झाली. शिवसेनाला आता भाजपशी कुठलीही तडजोड करायची नाही, हा संदेश संजय राऊत यांना त्यांच्या वक्तव्यातून द्यायचा आहे," असं जोग यांनी बीबीसी मराठीशी बोलताना सांगितलं आहे. 

नारायण राणेंनी जे वक्तव्य केलं आहे, त्याला सुद्धा संजय राऊत यांना त्यांच्या या वक्तव्यातून संदेश द्यायचा आहे, असं जोग सांगतात. 

भाजपलाही वेळ वाढवून मिळाला नव्हता - दानवे 

"कोणताच राजकीय पक्ष सत्तास्थापनेसाठी दावा करू शकत नाही असं राज्यपालांना आढळून आलं तेव्हा राष्ट्रपती राजवट लागू झाली. भाजपनंही वेळ वाढवून मागितली होती. पण इतर पक्षांप्रमाणेच भाजपलाही वेळ वाढवून मिळाली नव्हती," असं भाजप नेते रावसाहेब दानवे म्हणाले. 

शिवसेनेचे आघाडीशी सूत जुळत आहेत, त्याबद्दल विचारल्यावर ते 'एबीपी माझा'शी बोलताना म्हणाले, "आम्ही किमान समान कार्यक्रम समान केला होता. काही मुद्दे घेऊन आम्ही एकत्र गेलेलो. काही मुद्दे बाजूला ठेवून आम्ही पुढे गेलो." 

"अशाच प्रकारे शिवसेनेला राष्ट्रवादीचा समान कार्यक्रम मान्य असेल तर शिवसेनेने पुढे जायचं आहे. एकमत करायचं की नाही हे काँग्रेस आणि... \n\nवरील लेखासाठी मला एक चांगले शीर्षक द्या.
संजय राऊत यांच्या 'शिवसेनेचाच मुख्यमंत्री होणार' या वक्तव्य करण्यामागचा अर्थ काय?